

**ΤΡΟΠΟΛΟΓΙΑ - ΠΡΟΣΘΗΚΗ**

**ΣΤΟ ΣΧΕΔΙΟ ΝΟΜΟΥ ΤΟΥ ΥΠΟΥΡΓΕΙΟΥ ΑΝΑΠΤΥΞΗΣ**

**Θέμα: «Ενσωμάτωση της Οδηγίας (ΕΕ) 2022/2464 του Ευρωπαϊκού Κοινοβουλίου και του Συμβουλίου, της 14ης Δεκεμβρίου 2022, για την τροποποίηση του Κανονισμού (ΕΕ) 537/2014, της Οδηγίας 2004/109/ΕΚ, της Οδηγίας 2006/ 43/ΕΚ και της Οδηγίας 2013/34/ΕΕ, όσον αφορά την υποβολή εκθέσεων βιωσιμότητας από τις εταιρείες (L 322) και της κατ’ εξουσιοδότηση Οδηγίας (ΕΕ) 2023/2775 της Επιτροπής, της 17ης Οκτωβρίου 2023, για την τροποποίηση της Οδηγίας 2013/34/ΕΕ του Ευρωπαϊκού Κοινοβουλίου και του Συμβουλίου όσον αφορά τις προσαρμογές των κριτηρίων μεγέθους για τις πολύ μικρές, τις μικρές, τις μεσαίες και τις μεγάλες επιχειρήσεις ή ομίλους»**

**Α. ΑΙΤΙΟΛΟΓΙΚΗ ΕΚΘΕΣΗ**

1. Με το άρθρο 40 του Κεφαλαίου Γ’, του Μέρους Γ’ του ν.4758, (Α΄242/4.12.2020), επιχειρήθηκε η συμπλήρωση του πλαισίου προσέλκυσης αλλοδαπών φυσικών προσώπων προκειμένου για τη μεταφορά της φορολογικής τους κατοικίας στην Ελλάδα (άρθρα 4Α και 5Β του Κώδικα Φορολογίας Εισοδήματος). Πιο συγκεκριμένα, με τις διατάξεις του άρθρου 5Γ, που εισήχθη με το ως άνω άρθρο 40, προβλέφθηκε ότι ο φορολογούμενος φυσικό πρόσωπο, ο οποίος μεταφέρει τη φορολογική κατοικία του στην Ελλάδα, απαλλάσσεται κατ’ ανώτερο για επτά (7) έτη και υπό τις οριζόμενες προϋποθέσεις από το φόρο εισοδήματος και την ειδική εισφορά αλληλεγγύης του άρθρου 43Α του ΚΦΕ για το 50% του εισοδήματός του από μισθωτή εργασία που αποκτά στην ημεδαπή κατά την έννοια της περ. α’ της παρ. 1 του άρθρου 5 του ν.4172/2013 εφόσον σωρευτικά: α) δεν ήταν φορολογικός κάτοικος της Ελλάδος τα προηγούμενα πέντε (5) από τα έξι (6) έτη πριν από τη μεταφορά της φορολογικής κατοικίας του στην Ελλάδα, β) μεταφέρει τη φορολογική του κατοικία από κράτος μέλος της ΕΕ ή του ΕΟΧ ή από κράτος με το οποίο είναι σε ισχύ συμφωνία διοικητικής συνεργασίας στον τομέα της φορολογίας με την Ελλάδα, γ) παρέχει υπηρεσίες στην Ελλάδα στο πλαίσιο εργασιακής σχέσης κατά την έννοια της παρ. 2 του άρθρου 12, που ασκείται είτε σε ημεδαπό νομικό πρόσωπο ή νομική οντότητα είτε σε μόνιμη εγκατάσταση αλλοδαπής επιχείρησης στην Ελλάδα και δ) δηλώνει ότι θα παραμείνει στην Ελλάδα τουλάχιστον για μία διετία. Στην έννοια της μόνιμης εγκατάστασης αλλοδαπής επιχείρησης στην Ελλάδα περιλαμβάνονται και τα γραφεία του α.ν.89/1967, στα οποία μπορούν να απασχολούνται τα φυσικά πρόσωπα που μεταφέρουν τη φορολογική τους κατοικία στη χώρα μας προκειμένου για την υπαγωγή τους στις διατάξεις του άρθρου αυτού. Ανάλογης εφαρμογής σύμφωνα με την παρ.7 του άρθρου 5Γ του ΚΦΕ τυγχάνουν και τα φυσικά πρόσωπα που μεταφέρουν τη φορολογική τους κατοικία στην Ελλάδα, με σκοπό την άσκηση ατομικής επιχειρηματικής δραστηριότητας στη χώρα.

Επιπλέον, προστέθηκε στο άρθρο 33 του ΚΦΕ νέα περίπτωση ι’, προκειμένου να μην προσδιορίζεται ετήσια αντικειμενική δαπάνη κατοικίας και επιβατικού αυτοκινήτου ιδιωτικής χρήσης για τα φυσικά πρόσωπα που υπάγονται στις διατάξεις του άρθρου 5Γ.

Η εν λόγω ρύθμιση σκοπούσε να λειτουργήσει ως μοχλός προσέλκυσης φορολογικών κατοίκων αλλοδαπής από κράτη μέλη της ΕΕ ή του ΕΟΧ ή από κράτος με το οποίο είναι σε ισχύ συμφωνία διοικητικής συνεργασίας στο τομέα της φορολογίας με πολλαπλασιαστικά οφέλη σε όρους, μεταξύ άλλων, τόνωσης της οικονομίας. Σύμφωνα με τις δημοσιευμένες, από το Υπουργείο Εθνικής Οικονομίας και Οικονομικών, Εκθέσεις Φορολογικών Δαπανών των ετών 2023, 2024, 2025 στις οποίες περιλαμβάνονται ποσοτικά στοιχεία που αφορούν τα φορολογικά έτη 2021,2022 και 2023 αντίστοιχα με βάση τα στοιχεία της εκκαθάρισης φορολογικών δηλώσεων μέχρι και τον Σεπτέμβριο 2022, Σεπτέμβριο του 2023 και Οκτώβριο 2024 ο αριθμός των περιπτώσεων που έκανε χρήση της απαλλαγής του άρθρου 5Γ και ΚΦΕ και το συνολικό κόστος φορολογικής δαπάνης συνολικά από την απαλλαγή από το φόρο και την εισφορά αλληλεγγύης παρουσιάζεται ως εξής:

|  |  |  |
| --- | --- | --- |
|  | **αριθμός των περιπτώσεων που έκαναν χρήση της απαλλαγής του άρθρου 5Γ** | **κόστος φορολογικής δαπάνης** |
| **ΕΦΔ 2023** | 719 | 7.534.713 € |
| **ΕΦΔ 2024** | 1.956 | 25.160.484 € |
| **ΕΦΔ 2025** | 3.321 | 40.989.431 € |

2. Απολογιστικά διαπιστώνεται ότι το συγκεκριμένο φορολογικό μέτρο δεν επέφερε τα επιθυμητά αποτελέσματα ειδικά αν λάβουμε υπόψη τον αριθμό των ατόμων που εγκατέλειψε τη χώρα κατά την περίοδο των μνημονίων αλλά και μετέπειτα. Σύμφωνα με υπολογισμούς της Τράπεζας της Ελλάδος το κύμα φυγής έως το 2016 ανέρχονταν σε 680.000. Αντίστοιχα, το Ινστιτούτο Εναλλακτικών Πολιτικών ΕΝΑ, χρησιμοποιώντας στοιχεία της Eurostat, αναφέρει ότι κατά την περίοδο των μνημονίων 2010-2018 εγκατέλειψαν τη χώρα συνολικά 796.191 άνθρωποι που ανήκουν στον οικονομικά ενεργό πληθυσμό εκ των οποίων ποσοστό 60% ανήκει στην ενδιάμεση πιο παραγωγική ηλικία των 25-44 ετών. Κατά την τετραετία 2019-2022 ο αριθμός όσων έφυγαν ανέρχεται συνολικά σε 283.801 άτομα με το ποσοστό της ηλικιακής κατηγορίας 25-44 ετών να εκτιμάται στο 58%. Αναφορικά με το ετήσιο ποσοστό μετανάστευσης, δηλαδή το ποσοστό του πληθυσμού κάθε ηλικιακής κατηγορίας που μεταναστεύει κάθε χρόνο και ειδικότερα της πιο παραγωγικής ηλικιακής κατηγορίας ήτοι αυτής των 25-44 ετών μεταξύ των δύο περιόδων έχει επέλθει μείωση από 1,71% σε 1,51%. Αξίζει ωστόσο να σημειωθεί ότι το εν λόγω ποσοστό πριν την εποχή της οικονομικής κρίσης, δηλαδή στη διετία 2008-2009, ανέρχονταν, σε 0,68%. Οι αριθμοί υποδεικνύουν ότι οι νέοι που βρίσκονται στην πλέον παραγωγική τους ηλικία εξακολουθούν να εγκαταλείπουν τη χώρα με ένα σαφώς μεγαλύτερο ρυθμό συγκριτικά με την προ-μνημονιακή περίοδο.

3. Με την προτεινόμενη τροποποίηση του άρθρου 5Γ του ν.4172/2013 κρίνεται απαραίτητη η θεσμοθέτηση ενός ευνοϊκότερου φορολογικού πλαισίου η επίδραση του οποίου να λειτουργήσει όντως καταλυτικά στην επιστροφή της γενιάς του Brain Drain (διαρροή εγκεφάλων) με πολλαπλασιαστικά οφέλη για την οικονομία και την κοινωνία αφού η επιστροφή του ανθρώπινου κεφαλαίου στη χώρα προέλευσής του θα οδηγήσει σε αύξηση των παραγωγικών δυνατοτήτων. Έτσι, προτείνεται σε ανάλογη, αλλά γενναιότερη, εφαρμογή με το παράδειγμα της Πορτογαλίας που εφάρμοσε μία ελκυστική προοδευτική φορολογική κλίμακα που εκτιμάται ότι θα οδηγήσει στην επιστροφή 350.000 – 400.000 νέων Πορτογάλων από τους 850.000 που έχουν φύγει από την χώρα, η τροποποίηση του άρθρου 5Γ του ν.4172/2013 σύμφωνα με την οποία οι φορολογούμενοι, φυσικά πρόσωπα, ηλικίας από 25 έως 44 ετών που μεταφέρουν τη φορολογική τους κατοικία στην Ελλάδα και υπό τις ισχύουσες σωρευτικές προϋποθέσεις της παρ.1 του άρθρου 5Γ να φορολογούνται με έναν πιο ελκυστικό τρόπο όπου κατά τον πρώτο χρόνο θα προβλέπεται η απαλλαγή από το φόρο και την ειδική εισφορά αλληλεγγύης του άρθρου 43Α για το 100% του εισοδήματός τους του από μισθωτή εργασία που αποκτάται στην Ελλάδα μέσα στο πρώτο φορολογικό έτος, για το 75% από το 2ο έως το 4ο έτος, για το 50% από το 5ο έως και το 7ο έτος και για το 25% από το 8ο έως το 10ο έτος. Οι σχετικές ρυθμίσεις ευνοϊκότερης φορολογικής μεταχείρισης θα εφαρμόζονται ανάλογα και στα φυσικά πρόσωπα που μεταφέρουν τη φορολογική τους κατοικία στην Ελλάδα, με σκοπό να ασκήσουν ατομική εμπορική δραστηριότητα στην Ελλάδα προς τούτο προτείνεται η τροποποίηση και της παρ.7 του άρθρου 5Γ του ΚΦΕ.

**Β. ΤΡΟΠΟΛΟΓΙΑ – ΠΡΟΣΘΗΚΗ**

**Άρθρο…**

**Ειδικός τρόπος φορολόγησης εισοδήματος από μισθωτή εργασία και επιχειρηματική δραστηριότητα που προκύπτει στην ημεδαπή, φυσικών προσώπων που μεταφέρουν τη φορολογική τους κατοικία στην Ελλάδα – Τροποποίηση άρθρου 5Γ ν.4172/2013**

Στο άρθρο 5Γ του ν.4172/2013 (Α’ 167), περί ειδικού τρόπου φορολόγησης του εισοδήματος από μισθωτή εργασία και επιχειρηματική δραστηριότητα που προκύπτει στην ημεδαπή, φυσικών προσώπων που μεταφέρουν τη φορολογική τους κατοικία στην Ελλάδα, επέρχονται οι ακόλουθες τροποποιήσεις: α) στο 1ο εδάφιο της παρ.1 προστίθεται η φράση «ηλικίας από 24 έως 44 ετών», β) στην περ. δ της παρ.1 η λέξη «διετία» αντικαθίσταται από τη λέξη «τριετία», γ)Το 1ο εδάφιο της παρ. 2 αντικαθίσταται, δ) στην παρ.4 η λέξη επτά και ο αριθμός (7) αντικαθίστανται από τη λέξη δέκα και τον αριθμό (10) και ε) στο 1ο εδάφιο της παρ.7 προστίθεται η φράση «ηλικίας από 24 έως 44 ετών», το 2ο εδάφιο της παρ.7 αντικαθίσταται και το άρθρο 5Γ διαμορφώνεται ως εξής:

«Άρθρο 5Γ`

Ειδικός τρόπος φορολόγησης εισοδήματος από μισθωτή εργασία και επιχειρηματική δραστηριότητα που προκύπτει στην ημεδαπή, φυσικών προσώπων που μεταφέρουν τη φορολογική τους κατοικία στην Ελλάδα

1. Ο φορολογούμενος, φυσικό πρόσωπο, ηλικίας από 25 έως 44 ετών, που μεταφέρει τη φορολογική κατοικία του στην Ελλάδα υπάγεται σε φορολόγηση, όπως ορίζεται στην παρ. 2, για το εισόδημα από μισθωτή εργασία που αποκτά στην Ελλάδα κατά την έννοια της περ. α` της παρ. 1 του άρθρου 5, εφόσον σωρευτικά:

α) δεν ήταν φορολογικός κάτοικος της Ελλάδος τα προηγούμενα πέντε (5) από τα έξι (6) έτη πριν από τη μεταφορά της φορολογικής κατοικίας του στην Ελλάδα,

β) μεταφέρει τη φορολογική του κατοικία από κράτος - μέλος της Ε.Ε. ή του Ε.Ο.Χ. ή από κράτος με το οποίο είναι σε ισχύ συμφωνία διοικητικής συνεργασίας στον τομέα της φορολογίας με την Ελλάδα,

γ) παρέχει υπηρεσίες στην Ελλάδα στο πλαίσιο εργασιακής σχέσης κατά την έννοια της παρ. 2 του άρθρου 12, που ασκείται είτε σε ημεδαπό νομικό πρόσωπο ή νομική οντότητα είτε σε μόνιμη εγκατάσταση αλλοδαπής επιχείρησης στην Ελλάδα και

δ) δηλώνει ότι θα παραμείνει στην Ελλάδα τουλάχιστον για μία τριετία.

2. Εφόσον η αίτηση του φορολογούμενου σύμφωνα με τη διαδικασία που προβλέπεται στην παρ. 3 γίνει δεκτή, το φυσικό πρόσωπο απαλλάσσεται από τον φόρο εισοδήματος και από την ειδική εισφορά αλληλεγγύης του άρθρου 43Α για το εκατό τοις εκατό (100%) του εισοδήματός του από μισθωτή εργασία που αποκτά στην Ελλάδα μέσα στο πρώτο (1ο) φορολογικό έτος, για το 75% από το δεύτερο (2ο) έως το τέταρτο (4ο) έτος, για το 50% από το πέμπτο (5ο) έως και το έβδομο (7ο) έτος και για το 25% από το όγδοο (8ο) έως το δέκατο (10ο) έτος, επιφυλασσομένων των παρ. 60 και 61 του άρθρου 72. Για την υποβολή της δήλωσης και την καταβολή του φόρου του φυσικού προσώπου έχει εφαρμογή το άρθρο 67.

3. Για ανάληψη υπηρεσίας που λαμβάνει χώρα μέχρι και την 2α Ιουλίου του εκάστοτε έτους, η αίτηση για υπαγωγή στις διατάξεις του παρόντος άρθρου υποβάλλεται για το έτος ανάληψης υπηρεσίας και μέχρι το τέλος του έτους αυτού. Η αίτηση δύναται να υποβάλλεται και εντός του επόμενου από την ανάληψη υπηρεσίας έτους και κρίνεται για υπαγωγή στο έτος αυτό.

Για ανάληψη υπηρεσίας που λαμβάνει χώρα μετά την 2α Ιουλίου του εκάστοτε έτους, η αίτηση για υπαγωγή στις διατάξεις του παρόντος άρθρου υποβάλλεται για το επόμενο έτος από την ανάληψη υπηρεσίας και μέχρι το τέλος του έτους αυτού.

Εντός εξήντα (60) ημερών από την υποβολή της αίτησης η Φορολογική Διοίκηση εξετάζει την αίτηση και εκδίδει απόφαση, με την οποία την εγκρίνει ή την απορρίπτει, αναλόγως της συνδρομής ή μη των προϋποθέσεων της παρ. 1.

Εάν τα απαιτούμενα δικαιολογητικά προσκομισθούν μέχρι την 31η Μαρτίου του επόμενου από την υποβολή του αιτήματος έτους, η απόφαση απόρριψης της αίτησης λόγω μη προσκόμισης των απαιτούμενων δικαιολογητικών ανακαλείται, η αίτηση επανεξετάζεται και εκδίδεται από τη Φορολογική Διοίκηση νέα απόφαση εντός εξήντα (60) ημερών από την προσκόμιση των δικαιολογητικών. Ειδικά για το έτος 2022 τα δικαιολογητικά του προηγούμενου εδαφίου επιτρέπεται να προσκομισθούν μέχρι και την 29η Απριλίου 2022.

Το φυσικό πρόσωπο δηλώνει στην αίτησή του το κράτος στο οποίο είχε την τελευταία φορολογική κατοικία του μέχρι την υποβολή της αίτησής του. Η Φορολογική Διοίκηση ενημερώνει τις φορολογικές αρχές του κράτους αυτού σχετικά με τη μεταφορά της φορολογικής κατοικίας του εν λόγω φορολογουμένου, σύμφωνα με τις διατάξεις περί διεθνούς διοικητικής συνεργασίας, όπως αυτές ισχύουν.

4. Οι διατάξεις του παρόντος έχουν εφαρμογή για τα εισοδήματα του φορολογικού έτους για το οποίο υποβάλλεται η αίτηση του φυσικού προσώπου σύμφωνα με την παρ. 3 και λήγει μετά το πέρας δέκα (10) συνολικά φορολογικών ετών. Η υπαγωγή στις διατάξεις του παρόντος δεν δύναται να παραταθεί πέραν των δέκα (10) φορολογικών ετών.

 5. Το φυσικό πρόσωπο που εντάσσεται στις διατάξεις του παρόντος, εφόσον σε κάποιο φορολογικό έτος δεν πληροί τις προϋποθέσεις των περ. γ` και δ` της παρ. 1, παύει να υπάγεται στις διατάξεις του παρόντος άρθρου από το οικείο φορολογικό έτος και εφεξής φορολογείται για το σύνολο του εισοδήματός του από μισθωτή εργασία που αποκτά στην Ελλάδα.

6. Οι παρ. 1 έως και 5 εφαρμόζονται αποκλειστικά για την πλήρωση νέων θέσεων εργασίας.

*7.* Οι παρ. 1 έως και 5 εφαρμόζονται ανάλογα και για τα φυσικά πρόσωπα, ηλικίας από 25 έως 44 ετών, που μεταφέρουν τη φορολογική τους κατοικία στην Ελλάδα, με σκοπό να ασκήσουν ατομική επιχειρηματική δραστηριότητα στην Ελλάδα. Το φυσικό πρόσωπο απαλλάσσεται από τον φόρο εισοδήματος και από την ειδική εισφορά αλληλεγγύης του άρθρου 43Α για το εκατό τοις εκατό (100%) του εισοδήματός του από επιχειρηματική δραστηριότητα που αποκτά στην Ελλάδα μέσα στο πρώτο (1ο) φορολογικό έτος, για το 75% από το δεύτερο (2ο) έως το τέταρτο (4ο) έτος, για το 50% από το πέμπτο (5ο) έως και το έβδομο (7ο) έτος και για το 25% από το όγδοο (8ο) έως το δέκατο (10ο) έτος. Η αίτηση για την υπαγωγή στις διατάξεις της παρούσας παραγράφου υποβάλλεται σύμφωνα με την παρ. 3 και ως ανάληψη υπηρεσίας νοείται η έναρξη εργασιών.

8. Με κοινή απόφαση του Υπουργού Οικονομικών και του Διοικητή της Ανεξάρτητης Αρχής Δημοσίων Εσόδων δύνανται να παρατείνονται οι προθεσμίες υποβολής των αιτήσεων των παρ. 3 και 7, να καθορίζονται η διαδικασία υπαγωγής στις διατάξεις του παρόντος, συμπεριλαμβανομένης της μεταφοράς της φορολογικής κατοικίας, η αρμόδια υπηρεσία για την υποβολή, εξέταση και έγκριση της αίτησης, τα δικαιολογητικά που συνοδεύουν την αίτηση, τα δικαιολογητικά για την απόδειξη συνδρομής των προϋποθέσεων του παρόντος, καθώς και κάθε άλλο αναγκαίο θέμα ή λεπτομέρεια για την εφαρμογή των διατάξεων του παρόντος άρθρου».

**ΠΙΝΑΚΑΣ ΤΡΟΠΟΠΟΙΟΜΕΝΩΝ Ή ΚΑΤΑΡΓΟΥΜΕΝΩΝ ΔΙΑΤΑΞΕΩΝ**

|  |
| --- |
| **Τροποποίηση – αντικατάσταση – συμπλήρωση διατάξεων** |
| ***Διατάξεις αξιολογούμενης ρύθμισης*** | ***Υφιστάμενες διατάξεις*** |
| Άρθρο 11. Ο φορολογούμενος, φυσικό πρόσωπο, ηλικίας από 25 έως 44 ετών, που μεταφέρει τη φορολογική κατοικία του στην Ελλάδα υπάγεται σε φορολόγηση, όπως ορίζεται στην παρ. 2, για το εισόδημα από μισθωτή εργασία που αποκτά στην Ελλάδα κατά την έννοια της περ. α` της παρ. 1 του άρθρου 5, εφόσον σωρευτικά:α) δεν ήταν φορολογικός κάτοικος της Ελλάδος τα προηγούμενα πέντε (5) από τα έξι (6) έτη πριν από τη μεταφορά της φορολογικής κατοικίας του στην Ελλάδα,β) μεταφέρει τη φορολογική του κατοικία από κράτος - μέλος της Ε.Ε. ή του Ε.Ο.Χ. ή από κράτος με το οποίο είναι σε ισχύ συμφωνία διοικητικής συνεργασίας στον τομέα της φορολογίας με την Ελλάδα,γ) παρέχει υπηρεσίες στην Ελλάδα στο πλαίσιο εργασιακής σχέσης κατά την έννοια της παρ. 2 του άρθρου 12, που ασκείται είτε σε ημεδαπό νομικό πρόσωπο ή νομική οντότητα είτε σε μόνιμη εγκατάσταση αλλοδαπής επιχείρησης στην Ελλάδα καιδ) δηλώνει ότι θα παραμείνει στην Ελλάδα τουλάχιστον για μία τριετία.2. Εφόσον η αίτηση του φορολογούμενου σύμφωνα με τη διαδικασία που προβλέπεται στην παρ. 3 γίνει δεκτή, το φυσικό πρόσωπο απαλλάσσεται από τον φόρο εισοδήματος και από την ειδική εισφορά αλληλεγγύης του άρθρου 43Α για το εκατό τοις εκατό (100%) του εισοδήματός του από μισθωτή εργασία που αποκτά στην Ελλάδα μέσα στο πρώτο (1ο) φορολογικό έτος, για το 75% από το δεύτερο (2ο) έως το τέταρτο (4ο) έτος, για το 50% από το πέμπτο (5ο) έως και το έβδομο (7ο) έτος και για το 25% από το όγδοο (8ο) έως το δέκατο (10ο) έτος, επιφυλασσομένων των παρ. 60 και 61 του άρθρου 72. Για την υποβολή της δήλωσης και την καταβολή του φόρου του φυσικού προσώπου έχει εφαρμογή το άρθρο 67.3. Για ανάληψη υπηρεσίας που λαμβάνει χώρα μέχρι και την 2α Ιουλίου του εκάστοτε έτους, η αίτηση για υπαγωγή στις διατάξεις του παρόντος άρθρου υποβάλλεται για το έτος ανάληψης υπηρεσίας και μέχρι το τέλος του έτους αυτού. Η αίτηση δύναται να υποβάλλεται και εντός του επόμενου από την ανάληψη υπηρεσίας έτους και κρίνεται για υπαγωγή στο έτος αυτό.Για ανάληψη υπηρεσίας που λαμβάνει χώρα μετά την 2α Ιουλίου του εκάστοτε έτους, η αίτηση για υπαγωγή στις διατάξεις του παρόντος άρθρου υποβάλλεται για το επόμενο έτος από την ανάληψη υπηρεσίας και μέχρι το τέλος του έτους αυτού.Εντός εξήντα (60) ημερών από την υποβολή της αίτησης η Φορολογική Διοίκηση εξετάζει την αίτηση και εκδίδει απόφαση, με την οποία την εγκρίνει ή την απορρίπτει, αναλόγως της συνδρομής ή μη των προϋποθέσεων της παρ. 1.Εάν τα απαιτούμενα δικαιολογητικά προσκομισθούν μέχρι την 31η Μαρτίου του επόμενου από την υποβολή του αιτήματος έτους, η απόφαση απόρριψης της αίτησης λόγω μη προσκόμισης των απαιτούμενων δικαιολογητικών ανακαλείται, η αίτηση επανεξετάζεται και εκδίδεται από τη Φορολογική Διοίκηση νέα απόφαση εντός εξήντα (60) ημερών από την προσκόμιση των δικαιολογητικών. Ειδικά για το έτος 2022 τα δικαιολογητικά του προηγούμενου εδαφίου επιτρέπεται να προσκομισθούν μέχρι και την 29η Απριλίου 2022.Το φυσικό πρόσωπο δηλώνει στην αίτησή του το κράτος στο οποίο είχε την τελευταία φορολογική κατοικία του μέχρι την υποβολή της αίτησής του. Η Φορολογική Διοίκηση ενημερώνει τις φορολογικές αρχές του κράτους αυτού σχετικά με τη μεταφορά της φορολογικής κατοικίας του εν λόγω φορολογουμένου, σύμφωνα με τις διατάξεις περί διεθνούς διοικητικής συνεργασίας, όπως αυτές ισχύουν.4. Οι διατάξεις του παρόντος έχουν εφαρμογή για τα εισοδήματα του φορολογικού έτους για το οποίο υποβάλλεται η αίτηση του φυσικού προσώπου σύμφωνα με την παρ. 3 και λήγει μετά το πέρας δέκα (10) συνολικά φορολογικών ετών. Η υπαγωγή στις διατάξεις του παρόντος δεν δύναται να παραταθεί πέραν των δέκα (10) φορολογικών ετών. 5. Το φυσικό πρόσωπο που εντάσσεται στις διατάξεις του παρόντος, εφόσον σε κάποιο φορολογικό έτος δεν πληροί τις προϋποθέσεις των περ. γ` και δ` της παρ. 1, παύει να υπάγεται στις διατάξεις του παρόντος άρθρου από το οικείο φορολογικό έτος και εφεξής φορολογείται για το σύνολο του εισοδήματός του από μισθωτή εργασία που αποκτά στην Ελλάδα.6. Οι παρ. 1 έως και 5 εφαρμόζονται αποκλειστικά για την πλήρωση νέων θέσεων εργασίας.*7.* Οι παρ. 1 έως και 5 εφαρμόζονται ανάλογα και για τα φυσικά πρόσωπα, ηλικίας από 25 έως 44 ετών, που μεταφέρουν τη φορολογική τους κατοικία στην Ελλάδα, με σκοπό να ασκήσουν ατομική επιχειρηματική δραστηριότητα στην Ελλάδα. Το φυσικό πρόσωπο απαλλάσσεται από τον φόρο εισοδήματος και από την ειδική εισφορά αλληλεγγύης του άρθρου 43Α για το εκατό τοις εκατό (100%) του εισοδήματός του από επιχειρηματική δραστηριότητα που αποκτά στην Ελλάδα μέσα στο πρώτο (1ο) φορολογικό έτος, για το 75% από το δεύτερο (2ο) έως το τέταρτο (4ο) έτος, για το 50% από το πέμπτο (5ο) έως και το έβδομο (7ο) έτος και για το 25% από το όγδοο (8ο) έως το δέκατο (10ο) έτος. Η αίτηση για την υπαγωγή στις διατάξεις της παρούσας παραγράφου υποβάλλεται σύμφωνα με την παρ. 3 και ως ανάληψη υπηρεσίας νοείται η έναρξη εργασιών.8. Με κοινή απόφαση του Υπουργού Οικονομικών και του Διοικητή της Ανεξάρτητης Αρχής Δημοσίων Εσόδων δύνανται να παρατείνονται οι προθεσμίες υποβολής των αιτήσεων των παρ. 3 και 7, να καθορίζονται η διαδικασία υπαγωγής στις διατάξεις του παρόντος, συμπεριλαμβανομένης της μεταφοράς της φορολογικής κατοικίας, η αρμόδια υπηρεσία για την υποβολή, εξέταση και έγκριση της αίτησης, τα δικαιολογητικά που συνοδεύουν την αίτηση, τα δικαιολογητικά για την απόδειξη συνδρομής των προϋποθέσεων του παρόντος, καθώς και κάθε άλλο αναγκαίο θέμα ή λεπτομέρεια για την εφαρμογή των διατάξεων του παρόντος άρθρου». | **Άρθρο 5Γ του ν.4172/2013** (Α’ 167)«1. Ο φορολογούμενος, φυσικό πρόσωπο, που μεταφέρει τη φορολογική κατοικία του στην Ελλάδα υπάγεται σε φορολόγηση, όπως ορίζεται στην παρ. 2, για το εισόδημα από μισθωτή εργασία που αποκτά στην Ελλάδα κατά την έννοια της περ. α` της παρ. 1 του άρθρου 5, εφόσον σωρευτικά:α) δεν ήταν φορολογικός κάτοικος της Ελλάδος τα προηγούμενα πέντε (5) από τα έξι (6) έτη πριν από τη μεταφορά της φορολογικής κατοικίας του στην Ελλάδα,β) μεταφέρει τη φορολογική του κατοικία από κράτος - μέλος της Ε.Ε. ή του Ε.Ο.Χ. ή από κράτος με το οποίο είναι σε ισχύ συμφωνία διοικητικής συνεργασίας στον τομέα της φορολογίας με την Ελλάδα,γ) παρέχει υπηρεσίες στην Ελλάδα στο πλαίσιο εργασιακής σχέσης κατά την έννοια της παρ. 2 του άρθρου 12, που ασκείται είτε σε ημεδαπό νομικό πρόσωπο ή νομική οντότητα είτε σε μόνιμη εγκατάσταση αλλοδαπής επιχείρησης στην Ελλάδα καιδ) δηλώνει ότι θα παραμείνει στην Ελλάδα τουλάχιστον για μία διετία. 2. Εφόσον η αίτηση του φορολογούμενου σύμφωνα με τη διαδικασία που προβλέπεται στην παρ. 3 γίνει δεκτή, το φυσικό πρόσωπο απαλλάσσεται από τον φόρο εισοδήματος και από την ειδική εισφορά αλληλεγγύης του άρθρου 43Α για το πενήντα τοις εκατό (50%) του εισοδήματός του από μισθωτή εργασία που αποκτά στην Ελλάδα μέσα στο φορολογικό έτος, επιφυλασσομένων των παρ. 60 και 61 του άρθρου 72. Για την υποβολή της δήλωσης και την καταβολή του φόρου του φυσικού προσώπου έχει εφαρμογή το άρθρο 67.3. Για ανάληψη υπηρεσίας που λαμβάνει χώρα μέχρι και την 2α Ιουλίου του εκάστοτε έτους, η αίτηση για υπαγωγή στις διατάξεις του παρόντος άρθρου υποβάλλεται για το έτος ανάληψης υπηρεσίας και μέχρι το τέλος του έτους αυτού. Η αίτηση δύναται να υποβάλλεται και εντός του επόμενου από την ανάληψη υπηρεσίας έτους και κρίνεται για υπαγωγή στο έτος αυτό.Για ανάληψη υπηρεσίας που λαμβάνει χώρα μετά την 2α Ιουλίου του εκάστοτε έτους, η αίτηση για υπαγωγή στις διατάξεις του παρόντος άρθρου υποβάλλεται για το επόμενο έτος από την ανάληψη υπηρεσίας και μέχρι το τέλος του έτους αυτού.Εντός εξήντα (60) ημερών από την υποβολή της αίτησης η Φορολογική Διοίκηση εξετάζει την αίτηση και εκδίδει απόφαση, με την οποία την εγκρίνει ή την απορρίπτει, αναλόγως της συνδρομής ή μη των προϋποθέσεων της παρ. 1.Εάν τα απαιτούμενα δικαιολογητικά προσκομισθούν μέχρι την 31η Μαρτίου του επόμενου από την υποβολή του αιτήματος έτους, η απόφαση απόρριψης της αίτησης λόγω μη προσκόμισης των απαιτούμενων δικαιολογητικών ανακαλείται, η αίτηση επανεξετάζεται και εκδίδεται από τη Φορολογική Διοίκηση νέα απόφαση εντός εξήντα (60) ημερών από την προσκόμιση των δικαιολογητικών. Ειδικά για το έτος 2022 τα δικαιολογητικά του προηγούμενου εδαφίου επιτρέπεται να προσκομισθούν μέχρι και την 29η Απριλίου 2022.Το φυσικό πρόσωπο δηλώνει στην αίτησή του το κράτος στο οποίο είχε την τελευταία φορολογική κατοικία του μέχρι την υποβολή της αίτησής του. Η Φορολογική Διοίκηση ενημερώνει τις φορολογικές αρχές του κράτους αυτού σχετικά με τη μεταφορά της φορολογικής κατοικίας του εν λόγω φορολογουμένου, σύμφωνα με τις διατάξεις περί διεθνούς διοικητικής συνεργασίας, όπως αυτές ισχύουν». 4. Οι διατάξεις του παρόντος έχουν εφαρμογή για τα εισοδήματα του φορολογικού έτους για το οποίο υποβάλλεται η αίτηση του φυσικού προσώπου σύμφωνα με την παρ. 3 και λήγει μετά το πέρας επτά (7) συνολικά φορολογικών ετών. Η υπαγωγή στις διατάξεις του παρόντος δεν δύναται να παραταθεί πέραν των επτά (7) φορολογικών ετών. 5. Το φυσικό πρόσωπο που εντάσσεται στις διατάξεις του παρόντος, εφόσον σε κάποιο φορολογικό έτος δεν πληροί τις προϋποθέσεις των περ. γ` και δ` της παρ. 1, παύει να υπάγεται στις διατάξεις του παρόντος άρθρου από το οικείο φορολογικό έτος και εφεξής φορολογείται για το σύνολο του εισοδήματός του από μισθωτή εργασία που αποκτά στην Ελλάδα.6. Οι παρ. 1 έως και 5 εφαρμόζονται αποκλειστικά για την πλήρωση νέων θέσεων εργασίας.7. Οι παρ. 1 έως και 5 εφαρμόζονται ανάλογα και για τα φυσικά πρόσωπα που μεταφέρουν τη φορολογική τους κατοικία στην Ελλάδα, με σκοπό να ασκήσουν ατομική επιχειρηματική δραστηριότητα στην Ελλάδα. Το πενήντα τοις εκατό (50%) του εισοδήματός τους από επιχειρηματική δραστηριότητα που αποκτούν στην Ελλάδα μέσα στο φορολογικό έτος απαλλάσσεται από τον φόρο εισοδήματος και από την ειδική εισφορά αλληλεγγύης του άρθρου 43Α για επτά (7) συναπτά φορολογικά έτη. Η αίτηση για την υπαγωγή στις διατάξεις της παρούσας παραγράφου υποβάλλεται σύμφωνα με την παρ. 3 και ως ανάληψη υπηρεσίας νοείται η έναρξη εργασιών».8. Με κοινή απόφαση του Υπουργού Οικονομικών και του Διοικητή της Ανεξάρτητης Αρχής Δημοσίων Εσόδων δύνανται να παρατείνονται οι προθεσμίες υποβολής των αιτήσεων των παρ. 3 και 7, να καθορίζονται η διαδικασία υπαγωγής στις διατάξεις του παρόντος, συμπεριλαμβανομένης της μεταφοράς της φορολογικής κατοικίας, η αρμόδια υπηρεσία για την υποβολή, εξέταση και έγκριση της αίτησης, τα δικαιολογητικά που συνοδεύουν την αίτηση, τα δικαιολογητικά για την απόδειξη συνδρομής των προϋποθέσεων του παρόντος, καθώς και κάθε άλλο αναγκαίο θέμα ή λεπτομέρεια για την εφαρμογή των διατάξεων του παρόντος άρθρου». |

**Αθήνα, 09 Δεκεμβρίου 2024**

**Οι προτείνοντες βουλευτές**

**Φάμελλος Σωκράτης**

**Μαμουλάκης Χάρης**

**Καλαματιανός Διονύσης**

**Ακρίτα Έλενα**

**Βέττα Καλλιόπη**

**Γαβρήλος Γιώργος**

**Γεροβασίλη Όλγα**

**Γιαννούλης Χρήστος**

**Δούρου Ειρήνη**

**Ζαμπάρας Μιλτιάδης**

**Θρασκιά Ουρανία**

**Καραμέρος Γιώργος**

**Κασιμάτη Νίνα**

**Κεδίκογλου Συμεών**

**Κόκκαλης Βασίλης**

**Κοντοτόλη Μαρίνα**

**Μεϊκόπουλος Αλέξανδρος**

**Μπάρκας Κωνσταντίνος**

**Νοτοπούλου Κατερίνα**

**Ξανθόπουλος Θεόφιλος**

**Παναγιωτόπουλος Ανδρέας**

**Παπαηλιού Γιώργος**

**Παππάς Νίκος**

**Πολάκης Παύλος**

**Τσίπρας Αλέξης**

**Τσαπανίδου Πόπη**

**Ψυχογιός Γιώργος**